חורבת זמימרה

חורבת זמימרה (ח'רבת זמימרה במקור) הוא אתר ארכאולוגי במרכז רמת הגולן, בו נתגלו שרידי יישוב יהודי מתקופת התלמוד ובית כנסת עתיק.

החורבה שוכנת כשני קילומטרים מצפון לנקודת המפגש של נחל זוויתן עם נחל משושים, ומעל גדתו המערבית והתלולה של נחל זוויתן. 

בשטח החורבה נתגלה מבנה של בית כנסת קדום, ובו פריטים ארכיטקטוניים האופייניים לבתי כנסת באזור, הכוללים אבני גזית, עמודים וכותרות.

באתר נתגלה גם לוח בזלת עם חריטה של מנורת שבעת הקנים וארבעת המינים, וכן תבליט של אריה, שכנראה עיטר את ארון הקודש במבנה.

בית כנסת נוסף מתקופת התלמוד נתגלה גם בחורבת עסליה, כשני קילומטרים מצפון לאתר.

לקריאה נוספת
א' שילר, אריאל: כתב עת לידיעת ארץ ישראל, גיליון 50 - הגולן, תשמ"ז-1987, עמ' 156.

רמת הגולן: אתרים ארכאולוגיים
קצרמר ארכאולוגיה
יישובים יהודיים בארץ ישראל בתקופת המשנה והתלמוד
רמת הגולן: בתי כנסת
בתי כנסת עתיקים
אתרים ארכאולוגיים יהודיים בארץ ישראל